**Jászberény Városi Önkormányzat**

a „Közalkalmazottak jogállásáról szóló” 1992. évi XXXIII. törvény 20/A. § alapján

pályázatot hirdet

**m e z ő ő r**

munkakör határozatlan idejű, teljes munkaidős

közalkalmazotti jogviszony keretében történő

betöltésére.

**Pályázati feltételek:**

* minimum általános iskolai végzettség;
* büntetlen előélet, magyar állampolgárság, cselekvőképesség, illetve szabad mozgás és tartózkodás jogával rendelkezés, betöltött 18. életév;
* 3 hónap próbaidő;
* a munkakörre vonatkozó egészségügyi alkalmasság;
* lőfegyvertartási engedély megszerzésére vonatkozó feltételeknek való megfelelés;
* a pályázó kötelezettségvállalása, hogy munkába állás napjáig a lőfegyvertartási engedélyt megszerzi, ami az alkalmazás egyik feltétele;
* a pályázó vállalja, hogy a munkába állást megelőzően elvégzi az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról szóló 2012. évi CXX. törvényben és a rendészeti feladatokat ellátó személyek, a segédfelügyelők, valamint a személy- és vagyonőrök képzéséről és vizsgáztatásáról szóló 68/2012. (XII. 14.) BM rendeletben meghatározott tanfolyamot (ha ezzel nem rendelkezik);
* a mezőőrök számára, a fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. számú törvény, valamint a 29/1998. (IV.30.) FM rendeletben, kötelezően előírt vizsga megléte,
* B kategóriás jogosítvány.

**A pályázat elbírálásánál előnyt jelent:**

* mezőőri vizsga, valamint sörétes vadászlőfegyver tartásához szükséges vizsgabizonyítvány, engedély megléte;
* mezőőri munkakörben szerzett 1-3 éves szakmai tapasztalat.

**Elvárt kompetenciák:**

Kiváló szintű helyismeret, rendezett életmód, jó kommunikációs készség, megbízhatóság.

**A pályázat részeként benyújtandó iratok:**

* a pályázó fényképes szakmai önéletrajza;
* 3 hónapnál nem régebbi erkölcsi bizonyítvány (az eredeti erkölcsi bizonyítványt legkésőbb a pályázat elbírálásáig be kell nyújtani);
* iskolai végzettséget, képzettségeket igazoló okiratok másolata;
* mezőőri vizsgabizonyítvány és rendészeti vizsgabizonyítvány másolata;
* a pályázó nyilatkozata, hogy személyes adatainak – a pályázati eljárással összefüggésben szükséges – kezeléséhez és azok megismeréséhez hozzájárul;
* a pályázó nyilatkozata arra vonatkozóan, hogy beleegyezik-e a pályázata nyilvános képviselő-testületi ülésen történő megtárgyalásába.

**A munkakörbe tartozó feladatok:**

Jászberény város közigazgatási területéhez tartozó termőföldek őrzése, termőföldön lévő, illetve hozzátartozó termények, termékek, felszerelések, eszközök, haszonállatok, mezőgazdasági építmények vagyonvédelmének ellátása.

**A munkavégzés helye:**

Jász-Nagykun-Szolnok megye, Jászberény város közigazgatási területe

**Illetmény és juttatások:**

A közalkalmazottak jogállásáról szóló 1992. évi XXXIII. törvény rendelkezései az irányadók.

**A munkakör betölthetőségének időpontja:**

A munkakör legkorábban 2021. május 15. napjától tölthető be.

**A pályázat benyújtásának módja:**

A pályázatot kizárólag postai úton, a Jászberény Városi Önkormányzat (5100 Jászberény, Lehel vezér tér 18.) címére, a „Mezőőri pályázat” borítékon való feltüntetésével kell benyújtani.

A pályázati kiírással kapcsolatban további információt Tóthné Páll Ilona nyújt a 06-57/505-719-es telefonszámon.

**A pályázat benyújtásának határideje:** 2021. május 3.

**A pályázat elbírálásának határideje:** 2021. május 6.

**A pályázat elbírálásának rendje:**

A pályázati feltételeknek megfelelően összeállított és beküldött pályázatok kerülnek elbírálásra.

A határidőn túl benyújtott pályázatok nem vehetők figyelembe. Pályáztató a pályázatot csak akkor tekinti érvényesnek és elbírálásra alkalmasnak, amennyiben az valamennyi jelen felhívásban feltüntetett formai és tartalmi feltételnek megfelel.

A pályáztató a pályázati eljárás eredménytelenné nyilvánításának jogát fenntartja. Pályáztató a döntéséről a pályázókat írásban értesíti.

**A pályázati kiírás közzétételének helye:**

[www.kozigallas.gov.hu](http://www.kozigallas.gov.hu), valamint Jászberény város honlapja

**Egyéb lényeges információ:**

Tájékoztatjuk a pályázókat, hogy az adatkezelés célja: mezőőri állására megfelelő pályázó kiválasztása, pályázat elbírálása.

Az adatkezelés az érintett hozzájárulásán alapul, hozzájáruló nyilatkozatával a pályázó kifejezetten írásban hozzájárul az önéletrajzban foglalt valamennyi személyes adatának kezeléséhez. Az adatkezelő az adatokat az információs önrendelkezési jogról és az információszabadságról szóló 2011. évi CXII. törvény 5. § (1) bekezdésének b) pontjában foglaltak alapján kezeli

Eredménytelen pályázat esetén a pályázati anyaga – az elbírálást követően haladéktalanul – részére visszaküldésre kerül.

Tájékoztatjuk, hogy az adatvédelemi rendelkezések részleteiről az Általános Adatvédelmi Tájékoztatóban talál bővebb információt, mely a város hivatalos honlapján érhető el ([www.jaszbereny.hu](http://www.jaszbereny.hu)).

**Jászberény Városi Önkormányzat**